b"\n_START_ARTICLE_\nHabitatge a la Pla\xc3\xa7a de la Vila, 12\n_START_SECTION_\nDescripci\xc3\xb3\n_START_PARAGRAPH_\nEdifici situat a la banda nord de la pla\xc3\xa7a Major. \xc3\x89s format per planta baixa, dos pisos i golfes. A la planta baixa hi ha dos dels arcs que formen el porxo que envolta la pla\xc3\xa7a; s\xc3\xb3n de pedra, de mig punt. Al primer pis hi ha dos balcons amb obertures rectangulars, el de l'esquerra de tipus cl\xc3\xa0ssic, amb pilastres i entaulament amb front\xc3\xb3 triangular. La resta de les obertures s\xc3\xb3n rectangulars, excepci\xc3\xb3 feta de les que corresponen al pis de les golfes, que s\xc3\xb3n de mig punt (dues d'elles modificades). Al nivell del segon pis hi ha, centrat, un rellotge de sol esgrafiat.\n_START_SECTION_\nHist\xc3\xb2ria\n_START_PARAGRAPH_\nLa casa ha experimentat diverses modificacions al llarg dels anys. A la fa\xc3\xa7ana hi s\xc3\xb3n visibles dues dates: el 1579 a una finestra del primer pis, i el 1725 al rellotge de sol."